Մելբուռնի համալսարան

Մելբուռնի համալսարան, պետական համալսարան Ավստրալիայում, ամենահինը Վիկտորիայի նահանգում։ Համալսարանի հիմնական կամպուսը տեղակայված է Պարկվիլում՝ Մելբուռն քաղաքի կենտրոնական թաղամասերից մեկում։ Պարվիլի կամպուսից բացի համալսարանն ունի ևս 6 կամպուս՝ տեղակայված ինչպես Մելբուռնում, այնպես էլ Վիկտորիայի նահանգի այլ քաղաքներում։ Սենդսթոուն համալսարանների (Sandstone Universities) և Ութի խմբի (Group of Eight, Go8) անդամ է։

Մելբուռնի համալսարանում սովորում է մոտավորապես 40000 հազար աշակերտ, իսկ անձնակազմը ընդգրկում է 6000 մարդ։ Համալսարանում հատկապես զարգացած են արվեստը, հումանիտար և կենսաբժշկական գիտությունները։ Համալսարանը դասվում է աշխարհի ամենավարկանիշային համալսարանների շարքին։ Ըստ Times Higher Education վարանիշավորման աղյուսակի՝ այն լավագույնն է Ավստրալիայում և Օկեանիայում։

Համալսարանի տարածքում է տեղակայված Ավստրալիայի մաթեմատիկական գիտությունների ինստիտուտը։

Համալսարանի առաջին ռեկտորը եղել է Վիկտորիայի գերագույն դատավոր Ռեդմոնդ Բերին, որը մնացել է այդ պաշտոնում մինչև իր մահը։

Ֆակուլտետներ 
Համալսարանը ներառում է 11 ֆակուլտետներ և ուսումնական ստորաբաժանումներ.
 Ճարտարապետության, շինարարության և նախագծման ֆակուլտետ (Faculty of Architecture, Building and Planning)
 Հումանիտար ֆակուլտետ (Faculty of Arts)
 Բիզնեսի և տնտեսագիտության ֆակուլտետ (Faculty of Business and Economics)
 Մելբուռնի կրթության դպրոց (Melbourne Graduate School of Education)
 Մելբուռնի ճարտարագիտական դպրոց (Melbourne School of Engineering)
 Մելնուռնի շրջակա միջավայրի և երկրի դպրոց (Melbourne School of Land and Environment)
 Մելբուռնի իրավաբանական դպրոց (Melbourne Law School)
 Բժշկության, ատամնաբուժության և առողջապահական գիտությունների ֆակուլտետ (Faculty of Medicine, Dentistry and Health Sciences)
 Բնական գիտությունների ֆակուլտետ (Faculty of Science)
 Անասնաբուժական գիտությունների ֆակուլտետ (Faculty of Veterinary Science)
 Վիկտորիայի արվեստի քոլեջի և Մելբուռնի կոնսերվատորիայի ֆակուլտետ  (Faculty of Victorian College of the Arts and Melbourne Conservatorium of Music)

Ծանոթագրություններ

Արտաքին հղումներ 
 Պաշտոնական կայք

Համալսարաններ այբբենական կարգով
Ավստրալիայի համալսարաններ